CELEX: 32011R0306
Language: sl
Date: 2011-03-09 00:00:00
Title: Uredba (EU) št. 306/2011 Evropskega parlamenta in Sveta z dne 9. marca 2011 o razveljavitvi Uredbe Sveta (ES) št. 1964/2005 o tarifnih stopnjah za banane

4.4.2011   
            
            
               SL
            
            
               Uradni list Evropske unije
            
            
               L 88/44
            
         UREDBA (EU) št. 306/2011 EVROPSKEGA PARLAMENTA IN SVETA
   z dne 9. marca 2011
   o razveljavitvi Uredbe Sveta (ES) št. 1964/2005 o tarifnih stopnjah za banane
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 207(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               V Uredbi Sveta (ES) št. 1964/2005 (2) je določeno, da od 1. januarja 2006 tarifna stopnja za banane oznake KN 0803 00 19 znaša 176 EUR/tono.
            
         
               (2)
            
            
               Ženevski sporazum o trgovini z bananami (3) med Evropsko unijo ter Brazilijo, Kolumbijo, Kostariko, Ekvadorjem, Gvatemalo, Hondurasom, Mehiko, Nikaragvo, Panamo, Perujem in Venezuelo (v nadaljnjem besedilu: Sporazum) o strukturi in delovanju trgovinskega režima Unije za banane, uvrščene pod oznako KN 0803 00 19, je bil podpisan 31. maja 2010.
            
         
               (3)
            
            
               Unija bo v skladu s Sporazumom postopno znižala svojo tarifo za banane s 176 EUR/tono na 114 EUR/tono. Prvo znižanje, ki se je od datuma parafiranja Sporazuma 15. decembra 2009 uporabilo za nazaj, je znižalo tarifo na 148 EUR/tono. Naslednja znižanja se izvedejo v sedmih letnih obrokih z možno zamudo največ dveh let, če se v krogu pogajanj v Dohi v okviru Svetovne trgovinske organizacije (STO) ne doseže sporazum o kmetijskih modalitetah. Končno tarifo v višini 114 EUR/tono je treba doseči najpozneje 1. januarja 2019. Znižanja tarif bodo obvezujoča v STO v trenutku certifikacije liste EU za banane.
            
         
               (4)
            
            
               Sporazum je bil po začasni uporabi od dneva podpisa odobren s Sklepom Sveta 2011/194/EU (4).
            
         
               (5)
            
            
               Z vidika novih tarif za banane, ki se bodo uporabljale na podlagi Sporazuma, je primerno, da se Uredba (ES) št. 1964/2005 razveljavi –
            
         SPREJELA NASLEDNJO UREDBO:
   Člen 1
   Uredba (ES) št. 1964/2005 se razveljavi.
   Člen 2
   Ta uredba začne veljati na dan začetka veljavnosti Sporazuma.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 9. marca 2011
      
         
            Za Evropski parlament
         
         
            Predsednik
         
         J. BUZEK
      
      
         
            Za Svet
         
         
            Predsednica
         
         GYŐRI E.
      
   
   
      (1)  Stališče Evropskega parlamenta z dne 3. februarja 2011 (še ni objavljeno v Uradnem listu) in odločitev Sveta z dne 7. marca 2011.
   
      (2)  UL L 316, 2.12.2005, str. 1.
   
      (3)  UL L 141, 9.6.2010, str. 3.
   
      (4)  Glej stran 66 tega Uradnega lista.